b'\n_START_ARTICLE_\nJurij Hudolin\n_START_SECTION_\n\xc5\xbdivljenjepis\n_START_PARAGRAPH_\nPo kon\xc4\x8dani gimnaziji se je vpisal na Filozofsko fakulteto v Ljubljani, kjer je \xc5\xa1tudiral primerjalno jezikoslovje in srbohrva\xc5\xa1ki jezik. Po kon\xc4\x8danem \xc5\xa1tudiju je postal svobodni knji\xc5\xbeevnik, kar je \xc5\xa1e danes. Literarno je za\xc4\x8del ustvarjati \xc5\xbee zelo zgodaj, saj je svojo prvo pesni\xc5\xa1ko knjigo \xc4\x8ce je la\xc5\xbe kralj, izdal leta 1991, ko je bil star le osemnajst let. Z njo se je povzpel med najvidnej\xc5\xa1e pesnike svoje generacije. Do leta 2004, ko je izdal pesni\xc5\xa1ko zbirko Govori \xc5\xbeenska, je bil zvest uporni\xc5\xa1ki dr\xc5\xbei v razvrednotenem svetu. Ponazarja ga z nadrealisti\xc4\x8dno sugestivnostjo in temnim simbolizmom, kar ga pribli\xc5\xbeuje poetiki Daneta Zajca. Uporni\xc5\xa1tvo je nato zamenjalo trezno razmi\xc5\xa1ljanje o svetu, ne pa tudi sprijaznjenje z njim.'